બિઝનેસ ડેસ્કઃ નવી દિલ્હીઃ જૂન ક્વાર્ટરમાં કંપનીઓના સારા પરિણામોથી સતત છઠ્ઠા દિવસે ઘરેલુ શેરબજાર રેકોર્ડ હાઇ બનાવીને બંધ રહ્યું છે. આઇસીઆઇસીઆઇ બેન્ક, રિલાયન્સ ઇન્ડસ્ટ્રીઝ ઉપરાંત બેન્કિંગ શેરોમાં જોરદાર તેજીથી સેન્સેક્સ 157.55 પોઇન્ટ વધીને 37,494ના રેકોર્ડ હાઇ સ્તર પર બંધ રહ્યો છે. તે અગાઉ તેણે ઇન્ટ્રા-ડે 37,533.50ની ટોચ બનાવી હતી. નિફ્ટી ઉપર 11,328ની ઓલ-ટાઇમ હાઇ બનાવીને અંતે 41.20 પોઇન્ટ વધીને 11,319.55 પર બંધ રહ્યો છે. બીએસઇમાં 1600થી વધુ શેરોમાં તેજી રહી હતી.